Alashan chala choʻl platosi. Alashan platosi chala choʻl ekogregioni (WWF ID: PA1302) Gobi choʻlining janubi-gʻarbiy qismini qamrab oladi, bu yerdagi togʻlarda yogʻingarchilik siyrak oʻsimliklar dunyosi rivoji uchun yetarli. Relefi balandligi lik tepaliklar diapazonidan iborat. Mintaqa Xitoy-Moʻgʻul chegarasida joylashgan boʻlib, janubda Tibet platosi, shimol va sharqda Gobining qurgʻoqchil hududlari yastanib yotadi. Joylashuvi va tavsifi. Ekologik hudud gʻarbda Lop choʻli, janubda Tibet platosi va Qilian togʻlari, shimolda Oltoy togʻlarining Gobi choʻlidagi qirliklari va janubi-sharqda Helan togʻlari bilan chegaradosh boʻlgan choʻl havzalari va past togʻ tizmalarini oʻz ichiga oladi. Gobi choʻlining bu qismi Tibet platosining yomgʻir nisbatan kam yogʻadigan qurgʻoqchil hududida joylashgan, ammo shunday boʻlishiga qaramasdan yillik yogʻadigan yogʻinlar miqdori chalachoʻl zonasidagi siyrak oʻsimliklar dunyosini suv bilan taʼminlash uchun yetarlilik qiladi. Iqlimi. Ekologik hududning iqlimi salqin qurgʻoqchil iqlimdir (Köppen "BWk"). Bu iqlim odatda potentsial evapotranspiratsiyadan ancha past yogʻingarchilik boʻlgan qurgʻoqchil iqlimga xosdir. Bir necha oy davomida oʻrtacha harorat dan past boʻlishi kuzatilgan. Alashan platosida yillik yogʻin miqdori / yil ni tashkil etadi. Flora va fauna. Alashan platosining oʻsimlik dunyosi bu hududda shakllanish va omon qolish uchun turli strategiyalardan foydalanadi. Ekologik maydoni asosan qum va yalang toshli hududlardan tashkil topgan boʻlsa-da, tuzga chidamli (galofitlar) va yogʻingarchilikning past darajasiga moslashgan (kserofitlar) oʻsimliklari boʻlgan past-baland tepalik hududlar ham mavjud. Saksovul (Haloxylon "ammodendron") va yarim koʻp yillik "Reaumuria soongorica" kabi butalar tuproq barqarorligini oshirib, bu hududda boshqa oʻzimliklarning ham keng tarqalishiga imkon yaratadi. Namlik miqdori yuqoriroq boʻlgan hududlarda shuvoq ("Artemisia hamda" "Zygophyllum") va "Calligonum mongolicum" oʻsimliklari keng tarqalgan. Qilian togʻlaridan oqib oʻtadigan suvlar baʼzi oʻtloqlarni suv bilan taʼminlaydi va sharqiy chekka togʻliklar boʻylab oqadigan Sariq daryo suvlari hisobiga mintaqada choʻl teraklari ("Populus euphratica") va yulgʻun ("Tamarix)" singari bir qator choʻl dunyosi oʻsimliklari oʻsadi. Alashan platosida endemik sutemizuvchilaridan bir boʻlgan Prjevalskiy gerbili mavjud. Muhofazaga olinish holati. Gobi Gurvansayxan milliy bog'i Moʻgʻulistondagi ekoregionning shimoliy markaziy qismida joylashgan.